Dona'm les entitats que apareixen en el text següent:
Martina Camiade Boyer (Millars, Catalunya del Nord, 20 de febrer de 1951) és una investigadora i professora universitària nord-catalana, i alhora antigament andorrana (fins al 2017-2018), especialitzada en temàtica transfronterera catalana. Doctora i catedràtica en estudis catalans a la Universitat de Perpinyà, ha dirigit l'Institut Franco-Català Transfronterer (IFCT) i l'Institut Catalan de Recherche en Sciences Sociales ICRECS. També va ser membre del Consell Nacional de les Universitats (CNU) a París, i ha estat experta assessorant l'Agence Nationale de la Recherche (ANR), un organisme estatal d'avaluació de la recerca. Com a resultat de la seva trajectòria a l'àmbit catalanista, Camiade rebé al març de 2020 la Creu de Sant Jordi, guardó al qual renuncià però set dies després, per motius personals; la seva designació va provocar polèmica a Andorra deguda a la seva condemna judicial del 1995 per apropiació indeguda. Des de l'inici dels anys 2000 s'ha especialitzat en els temes transfronterers catalans. En l'última dècada ha impulsat o dirigit diversos projectes europeus, d'àmbit català o multiestatals, però en els quals sempre eren presents Catalunya i Catalunya del Nord. En el marc de la Xarxa Vives d'Universitats, on representava l'UPVD a la comissió permanent, ha impulsat el projecte de PRES transfronterer entre la Universitat de Girona, la Universitat de Lleida, la Universitat de Perpinyà i la Universitat de les Illes Balears. Per altra banda, també ha participat activament com a periodista en la difusió del català des del 1985 al 2008, i com a productora i realitzadora de la cadena de televisió France 3, on va fer més de 450 programes monogràfics o emissions en català dins la sèrie Viure al país. Anteriorment, durant els anys vuitanta, com a assessora pedagògica del Govern d'Andorra, va ser una de les persones que van participar en la creació de l'Escola Andorrana i la política d'andorranització dels ensenyaments francès i espanyol al Coprincipat, fomentant la creació de material pedagògic i participant en la seva realització. Ha participat força en la vida social i cultural nord-catalana dins l'associació Albera Viva, que és agermanada amb l'associació Cap de Creus. Col·labora amb el Consell Comarcal de l'Alt Empordà, i presideix el Consorci dels Estudis Catalans, una associació que reagrupa les persones i les entitats albergades a la Casa dels Països Catalans de Perpinyà. Des del 2016 és delegada del president de l'IEC a Perpinyà. Entre les seves publicacions destaquen obres com La casa en la comunitat andorrana del segle xvii al segle XIX (2001) i L'Albera: un territori entre paisatge i límit al llarg dels temps (2006). A més de les seves publicacions, ha ajudat la difusió científica creant i impulsant la revista electrònica Recerc i la col·lecció «Obres de Referència», on es publiquen tesis, recerques, memòries de màster.
Martina Camiade Boyer : persona, Millars : Entitat_Geopolítica, Catalunya del Nord : Entitat_Geopolítica, Universitat de Perpinyà : educació, París : Entitat_Geopolítica, Camiade : persona, Andorra : Entitat_Geopolítica, Catalunya : Entitat_Geopolítica, UPVD : educació, Universitat de Girona : educació, Universitat de Lleida : educació, Universitat de les Illes Balears : educació, France 3 : mitjans_massius, Viure al país : programa, Escola Andorrana : educació, Albera Viva : religiosa, Cap de Creus : organització, Consorci dels Estudis Catalans : organització, Casa dels Països Catalans : organització, Perpinyà : Entitat_Geopolítica, Institut Franco-Català Transfronterer (IFCT) : educació, Institut Catalan de Recherche en Sciences Sociales ICRECS : organització, Consell Nacional de les Universitats (CNU) : organització, Agence Nationale de la Recherche (ANR) : organització, Xarxa Vives d'Universitats : educació, Govern d'Andorra : govern, Consell Comarcal de l'Alt Empordà : govern, IEC : organització, La casa en la comunitat andorrana del segle xvii al segle XIX : obra_escrita, L'Albera: un territori entre paisatge i límit al llarg dels temps : obra_escrita, Recerc : mitjans_massius, Obres de Referència : mitjans_massius